આ નાણાકીય વર્ષે કઠોળોની આયાતો ૪૫ લાખ ટનથી વધી જશે અને તે માટે રૃ. ૧૫,૦૦૦ કરોડથી પણ વધુનું હૂંડિયામણ વપરાવાની ધારણા છે.પ્રથમ આઠ માસમાં ૩૦.૩ લાખ ટનની આયાતો થઇ છે જે ગત વર્ષના સમાન સમયગાળાની સરખામણીએ ૨૫ ટકા વધુ છે અને તેનું મૂલ્ય રૃ. ૧૧૧૩૭ કરોડ જેટલું થયુ હોવાના અહેવાલો હતા.નવેમ્બરમાં રેકોર્ડ આયાતો થવા પાછળનું કારણ ડિસેમ્બરથી ચણાની આયાત જકાત માફી પાછી ખેંચાવાનો જર હતો.જોકે મુદત પૂરી થવાના એક દિવસ પહેલા જ સરકારે ૩૧મી માર્ચ સુધી એને લંબાવવાની ઘોષણા કરી હતી.આમ તો ૩૧મી માર્ચ સુધી તમામ કઠોળો પર જકાત માફી માન્ય છે પણ બજેટમાં આયાત જકાત લદાવાની ભીતિ છે.